Diari Oficial de la Generalitat Valenciana


Sumari del DOGV 5038, del 29-06-2005 (2005/7129)

RESOLUCIÓ de 30 de maig de 2005, de l'Autoritat Portuària d'Alacant, sobre delegacions de funcions del Consell d'Administració en el president i director d'esta.
-----------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7129


Data del document
:   30-05-2005

Organisme emissor
:   Autoritat Portuària d'Alacant

Tipus de document
:   Resolució

Descriptors 

:   * consell d'administració
    * competència administrativa
    * instal·lació portuària
    * delegació de poders

RESOLUCIÓ de 30 de maig de 2005, de l'Autoritat Portuària d'Alacant, sobre delegacions de funcions del Consell d'Administració en el president i director d'esta. [2005/X7129]
  
El Consell d'Administració d'esta Autoritat Portuària, en sessió celebrada el 28 de febrer de 2005, entre altres acords va adoptar, per unanimitat, el que es transcriu a continuació:
  
?Actualitzar les vigents delegacions de funcions de l'Autoritat Portuària i el Consell d'Administració en el president i el director de l'Autoritat Portuària, quedant de la forma que figura en l'Annex II.
  
Annex II: delegacions actualitzades
  
Es proposa l'actualització de les delegacions vigents per a adequar-les a la Llei 27/1992, de 24 de novembre, de Ports de l'Estat i de la Marina Mercant, modificada per la Llei 62/1997, de 26 de desembre i la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General.
  
Article 37. Funcions de l'Autoritat Portuària
  
c) Coordinar l'actuació dels diferents òrgans de l'administració i entitats per ella participades, que exercixen les seues activitats en l'àmbit del port, excepte quan esta funció estiga atribuïda expressament a altres Autoritats.
  
Delegar en el president.
  
d) Ordenar els usos de la zona de servici del port, i planificar i programar el seu desenvolupament, d'acord amb els instruments d'ordenació del territori i de planificació urbanística aprovades.
  
Delegar en el director.
  
e) Redactar i formular els plans especials d'ordenació de la zona de servici del port, en desplegament del planejament general urbanístic, o per a l'execució directa d'obres d'infraestructura i mesures de protecció que siguen necessàries, amb subjecció al que establix la legislació urbanística i en l'ordenació territorial.
  
Delegar en el director.
  
f) Projectar i construir les obres necessàries en el marc dels plans i programes aprovats.
  
Delegar en el director.
  
h) Aprovar, els projectes d'inversió que estiguen inclosos en la programació aprovada, així com el gasto corresponent a les dites inversions, i contractar la seua execució.
  
Delegar en el president, l'aprovació del gasto corresponent als projectes d'inversió que estiguen inclosos en la programació aprovada, l'import de la qual no excedisca de 2.000.000 d'euros.
  
j) Controlar, en l'àmbit portuari, el compliment de la normativa que afecte l'admissió, manipulació i emmagatzematge de mercaderies perilloses, així com el compliment de les obligacions de coordinació d'activitats establides en l'article 24 de la Llei 31/1995, de 8 de novembre, de Prevenció de Riscos Laborals, igual que els sistemes de seguretat i contra incendis, sense perjuí de les competències que corresponguen a altres òrgans de l'administració i específicament de les sancionadores per infracció de la normativa laboral.
  
Delegar en el director.
  
l) Atorgar les concessions i autoritzacions i elaborar i mantindre actualitzats els censos i registres d'usos del domini públic portuari, així com subscriure els contractes de prestació de servicis portuaris en la zona de servici del port, de conformitat amb els criteris generals que puga determinar Ports de l'Estat.
  
Delegar en el president l'elaboració i actualització dels censos i registres d'usos del domini públic portuari, inclosa l'autorització d'alta i baixa en els mateixos.
  
n) Impulsar la formació del seu personal i desenvolupar estudis i investigacions en matèries relacionades amb l'activitat portuària i la protecció del medi ambient, així com col·laborar en això amb altres ports, organitzacions o Empreses, ja siguen nacionals o estrangeres.
  
Delegar en el president.
  
n') Inspeccionar el funcionament dels senyals marítims, el control del qual se li assigne, en els ports de competència de les comunitats autònomes, denunciant a estes, com a responsables del seu funcionament i manteniment, els problemes detectats per a la seua correcció.
  
Delegar en el director.
  
Article 40. Consell d'Administració: Incompatibilitats i Funcions.
  
5.j) Exercir les facultats de policia que li atribuïx la present Llei, i que siguen necessàries per al compliment dels seus fins.
  
Delegar en el director.
  
5.n') Atorgar les concessions i autoritzacions, d'acord amb els criteris i plecs de condicions generals que aprove el Ministeri de Foment, recaptar les taxes per utilització privativa o aprofitament especial del domini públic portuari, així com les taxes per prestació de servicis no comercials.
  
Delegar en el president l'atorgament o denegació de les autoritzacions a què al·ludix l'article 99 de la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General, que diu el següent:
  
Article 99. Classes d'autoritzacions
  
Estaran subjectes a autorització de l'Autoritat Portuària:
  
a) La utilització d'instal·lacions portuàries fixes per les embarcacions, el passatge i les mercaderies, que es regirà pel Reglament d'Explotació i Policia i les corresponents ordenances portuàries.
  
b) L'ocupació del domini públic portuari amb béns mobles o instal·lacions desmuntables o sense ells, per un termini no superior a tres anys, que s'atorgarà de conformitat amb el que disposa la següent secció.
  
5.p) Acordar el convenient sobre l'exercici de les accions i recursos que corresponguen a les Autoritats Portuàries en defensa dels seus interessos davant de les Administracions Públiques i Tribunals de Justícia de qualsevol orde, grau o jurisdicció. En cas d'urgència, esta facultat podrà ser exercida pel President, qui donarà compte immediat del que actua al Consell d'Administració en la seua primera reunió.
  
Delegar en el president la decisió d'iniciar les corresponents reclamacions judicials contra els deutors per l'impagament de les Taxes i Tarifes i, en general, per qualsevol altre ingrés de Dret públic o privat; així com també l'exercici davant les Administracions Públiques o Judicials, de qualsevol orde, grau o jurisdicció, de les accions i recursos, administratius o judicials, que corresponguen en Dret per a la defensa dels interessos de l'Autoritat Portuària d'Alacant; tot això, amb àmplies facultats per a realitzar tots els actes siguen necessaris que per a l'inici i tràmit de tals accions i recursos, incloent, entre altres, la designació dels professionals que intervinguen en nom de l'Autoritat Portuària d'Alacant, coadjuvant amb l'Advocacia de l'Estat, de conformitat amb el Conveni d'Assistència Jurídica subscrit amb la Direcció General del Servici Jurídic de l'Estat, i el nomenament d'apoderats per a actuar com a representants de l'Autoritat Portuària en la pràctica de proves o qualsevol altra diligència judicial o administrativa.
  
Llei 48/2003, de 26 de novembre, de Règim Econòmic i de Prestació de Servicis dels Ports d'Interés General.
  
Article 55. Funcions dels organismes públics portuaris.
  
b) Nomenar i separar el personal directiu de l'entitat i aprovar el seu règim retributiu, a proposta del president.
  
c) Definir les necessitats del personal de l'entitat, així com les seues modificacions, aprovar el seu règim retributiu, contractar al mateix i tots els actes siguen necessaris que per a este fi.
  
Delegar en el president.
  
El Consell d'Administració, en la seua sessió de 15 de juliol del 2004, va adoptar l'acord següent:
  
1. Delegar en el cap Economicofinancer de l'Autoritat Portuària d'Alacant, o en la seua absència, en el cap de Recaptació, la competència que té atribuïda el Consell d'Administració en matèria de recaptació, com són les funcions relatives a la notificació de les liquidacions i procediment de constrenyiment, excepte la concessió d'ajornaments en el pagament del deute tributari.
  
2. Delegar en el president de l'Autoritat Portuària d'Alacant la concessió d'ajornaments de pagament de deutes tributaris.
  
A més el II Conveni Col·lectiu de Ports de l'Estat i Autoritats Portuàries (2004-2009) igual que l'anterior, atribuïx al president la facultat sancionadora de la forma següent:
  
Article 43. Competències sancionadores
  
- La facultat sancionadora radica en el president de què el treballador depenga, o en el director per delegació d'aquell. Quan es tracte de faltes greus i molt greus l'exercirà a la vista de l'expedient instruït a este efecte.
  
- La competència per a la iniciació d'expedients disciplinaris, estarà atribuïda als Presidents respectius o directors per delegació.-
  
Cosa que fem pública perquè en prengueu coneixement.